I 2005 ble McKennitt involvert i en rettssak etter at en tidligere venn, Niema Ash, uten tillatelse eller i samarbeid med McKennitt, hadde skrevet og gitt ut en bok om henne. McKennitt mente at den inneholdt informasjon som krenket hennes privatliv, for eksempel detaljer om forlovedens død, og hevdet at Ash ikke hadde rett til å publisere den. Den engelske domstolen dømte til fordel for McKennitt (Niema Ash bor i London, så saken fant sted i England). Et forlik ble inngått 4. oktober 2007.